*Կազմված է .\_\_\_.\_\_\_\_\_ թ. և բաղկացած է \_\_\_ թերթից Հավելված*

*Հրազդան համայնքի ավագանու*

*Տպագրված է ընդամենը \_\_\_\_ օրինակ 2025 թվականի \_\_\_\_\_\_\_\_\_«\_\_\_\_»-ի*

*N \_\_\_ որոշման*

*Հավելված*

*Հրազդանի քաղաքային համայնքի ավագանու*

*2008 թվականի դեկտեմբերի 9-ի նիստի*

*N 2/6 որոշման*

***ՀԱՍՏԱՏՎԱԾ Է ԳՐԱՆՑՎԱԾ Է***

*Հրազդան համայնքի ավագանու Հայաստանի Հանրապետության*

*2025 թվականի \_\_\_\_\_\_\_\_\_«\_\_\_»-ի արդարադատության նախարարության*

*N \_\_\_ որոշմամբ իրավաբանական անձանց պետական*

*Հրազդան համայնքի ղեկավար ռեգիստրի գործակալության կողմից*

*\_\_\_\_\_\_\_\_\_\_\_\_\_\_\_ Ս. Միքայելյան գրանցման օրը՝ « 18 » դեկտեմբերի 2008թ.*

*գրանցման թիվ N 33.210.01913*

*ՀՎՀՀ 03018431*

*« 18 » դեկտեմբերի 2008թ. գրանցված կանոնադրության թիվ\_\_\_\_փոփոխությունը*

*գրանցվել է ՀՀ* *արդարադատության*

*նախարարության իրավաբանական անձանց*

*պետական ռեգիստրի գործակալության կողմից*

*« \_\_\_\_\_ »\_\_\_\_\_\_\_\_\_\_\_\_ 2025թ.*

*\_\_\_\_\_\_\_\_\_\_\_\_\_\_\_*

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՀՐԱԶԴԱՆԻ ՀԱՄԱՅՆՔԱՊԵՏԱՐԱՆԻ**

**«ՀՈՒՂԱՐԿԱՎՈՐՈՒԹՅՈՒՆՆԵՐԻ ԿԱԶՄԱԿԵՐՊՄԱՆ,**

**ԳԵՐԵԶՄԱՆԱՏՆԵՐԻ, ՀՈՒՇԱՐՁԱՆՆԵՐԻ ՊԱՀՊԱՆՄԱՆ**

**ԵՎ ՇԱՀԱԳՈՐԾՄԱՆ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ**

(նոր խմբագրությամբ)

**ՀՐԱԶԴԱՆ 2025թ.**

1. **ԸՆԴՀԱՆՈՒՐ ԴՐՈՒՅԹՆԵՐ**

1. Հրազդանի համայնքապետարանի «Հուղարկավորությունների կազմակերպման, գերեզմանատների, հուշարձանների պահպանման և շահագործման» համայնքային ոչ առևտրային կազմակերպությունը (այսուհետ՝ Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է:

2. Հայաստանի հանրապետության օրենսդրությանը համապատասխան ձեռք է բերում և իրականացնում սույն կանոնադրությամբ ամրագրված իր խնդիրների իրականացման համար անհրաժեշտ իրավունքներ և պարտականություններ։

3. Կազմակերպությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, Քաղաքացիական և Աշխատանքային օրենսգրքերով, «Պետական ոչ առևտրային կազմակերպությունների մասին», «Գնումների մասին» օրենքներով, այլ իրավական ակտերով և սույն կանոնադրությամբ։

4. Կազմակերպության հիմնադիրը Հրազդան համայնքն է (այսուհետ՝ Համայնք)՝ ի դեմս Հրազդանի ավագանու (այսուհետ՝ Հիմնադիր), որի անունից հանդես է գալիս Հրազդան համայնքի ղեկավարը (այսուհետ՝ Համայնքի ղեկավար)։

5. Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

6. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն Հիմնադրի որոշմամբ:

7. Կազմակերպությունը կարող է ունենալ հիմնարկներ, մասնաճյուղեր կամ ներկայացուցչություններ, որոնք ստեղծվում են Հիմնադրի որոշմամբ, և օրենքով սահմանված կարգով ենթակա են հաշվառման իրավաբանական անձանց գրանցումն իրականացնող մարմնի կողմից:

8. Կազմակերպությունն ունի Հայաստանի Հանրապետության պետական զինանշանի պատկերով իր անվանմամբ կնիք, խորհրդանիշ, ձևաթղթեր և ՀՀ օրենսդրությամբ չարգելված անհատականացման այլ միջոցներ:

9. Կազմակերպությունն ունի ինքնուրույն հաշվեկշիռ, եկամուտների և ծախսերի նախահաշիվ։

10. Կազմակերպությունը պատասխանատվություն չի կրում Հիմնադրի պարտավորությունների համար։ Հիմնադիրը պատասխանատվություն է կրում մինչև Կազմակերպության պետական գրանցումը ծագած՝ Կազմակերպության ստեղծման հետ կապված պարտավորությունների համար։

11. Կազմակերպության անվանումն է՝

Հայերեն լրիվ՝ «Հուղարկավորությունների կազմակերպման, գերեզմանատների, հուշարձանների պահպանման և շահագործման» համայնքային ոչ առևտրային կազմակերպություն.

կրճատ՝«ՀԿԳՀՊևՇ» ՀՈԱԿ.

ռուսերեն լրիվ՝ «Օрганизация по переводу, тынчанию и эксполнительному моги и памяти» общинная некоммерческая организация.

կրճատ՝ «ОПТЭМиП» ОНКО.

անգլերեն լրիվ՝ « Hrazdans monuments, graves protection

and exploitation community not trading»

holding Kotayk, RA

կրճատ՝«HMGPEC» CNCO:»:

12. Կազմակերպության գտնվելու վայրն է՝ Հայաստանի Հանրապետություն,

Կոտայքի մարզ, Հրազդան քաղաք, Կենտրոն թաղամաս, Սահմանադրության հրապարակ 1, վարչական շենք:

**2.ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

13. Կազմակերպության գործունեության առարկան՝ բնակչության շրջանում Հրազդան համայնքին պատկանող ( Հրազդան քաղաքի, Լեռնանիստ, Սոլակ, Քաղսի, Ջրառատ գյուղական բնակավայրերի) գերեզմանատներում կատարելու հուղարկավորությունների կազմակերպման, գերեզմանատեղերի հատկացման, պահպանման և շահագործման աշխատանքներ։

14. Կազմակերպության նպատակներն են՝

15. Կանոնակարգել բաց և փակ գերեզմանատների շահագործումը, օրենքով սահմանված կարգով՝ մարդու մահվանից հետո նրա մարմինը գերեզմանատան սահմաններում հողին հանձնելու, թաղելու, վերահուղարկավորելու և վրահուղարկավորելու, սափորի տեղադրման հետ կապված գործունեությունը:

16. Կազմակերպությունը կարող է զբաղվել Հիմնադրի կողմից առաջադրված և սահմանված ձեռնարկատիրական այլ գործունեությամբ:

17. Կազմակերպությունը իրավունք ունի բնակչությանը ընտանեկան գերեզմանի կազմակերպման համար հատկացնելու հողատարածք անվճար հիմունքներով՝ օրենքով սահմանված կարգով:

**3.ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

18. Կազմակերպության կառավարումն իրականացնում են Հիմնադիրը՝ Համայնքի ղեկավարը և Կազմակերպության գործադիր մարմինը՝ Տնօրենը: Համայնքի ղեկավարը, Կազմակերպության գործադիր մարմինը, Կազմակերպության անունից հանդես գալիս պետք է գործեն բարեխղճորեն և ողջամիտ՝ ի շահ իրենց կողմից ներկայացվող Կազմակերպության։

19. Կազմակերպության Հիմնադիրն ունի Կազմակերպության գործունեությանը և կառավարմանը վերաբերող ցանկացած հարցի վերջնական լուծման իրավունք` բացառությամբ օրենքով նախատեսված դեպքերի։

Հիմնադրի բացառիկ լիազորություններն են՝

1) կազմակերպության հիմնադրումը,

2) կազմակերպության գործունեության առարկայի և նպատակների՝ այդ թվում նրա կողմից իրականացվող ձեռնարկատիրական գործունեության տեսակների սահմանումը,

3) կազմակերպության վերակազմակերպումը և լուծարումը,

4) կազմակերպությանը սեփականության իրավունքով հանձնվող և (կամ) ամրացվող՝ համայնքին պատկանող գույքի կազմի հաստատումը,

5) կազմակերպության կանոնադրության հաստատումը և դրանում փոփոխությունների կատարումը,

6) կազմակերպության կառավարման համակարգի սահմանումը,

7) կազմակերպության լուծարման հանձնաժողովի նշանակումը և լուծարման հաշվեկշռի հաստատումը,

20. Համայնքի ղեկավարն իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ ոչ պատշաճ կատարման համար։

**Համայնքի ղեկավարը**՝

1) սույն կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը,

2) իրականացնում է Կազմակերպության գործունեության վերահսկողությունը,  
3) կասեցնում կամ ուժը կորցրած է ճանաչում Կազմակերպության գործադիր մարմնի՝ Տնօրենի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,  
4) լսում է Կազմակերպության գործունեության մասին հաշվետվություններ, քննում է դրանց գործունեության վերստուգման արդյունքները,   
5) վերահսկողություն է իրականացնում Կազմակերպությանն ամրացված համայնքային սեփականության օգտագործման և պահպանության նկատմամբ,   
6) վերահսկողություն է իրականացնում Կազմակերպության սեփականության պահպանության նկատմամբ, իսկ օրենքով, Հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս նրա գույքի օտարման կամ վարձակալության հանձնման համար,

7) հիմնադրի հաստատմանն է ներկայացնում Կազմակերպության կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը,

8) հաստատում է Կազմակերպության տարեկան եկամուտների և ծախսերի նախահաշիվը,

9) իրականացնում է օրենքով, Հիմնադրի որոշումներով նախատեսված այլ գործառույթներ։

**Կազմակերպության գործադիր մարմինը`**

21. Կազմակերպության ընթացիկ գործունեության ղեկավարումն իրականացնում է տնօրենը, որին պաշտոնում նշանակում և պաշտոնից ազատում է Համայնքի ղեկավարը՝ օրենսդրությամբ սահմանված կարգով` մրցույթի արդյունքներով։ Կազմակերպության տնօրենն օրենքով սահմանված կարգով, Հիմնադրի ու Համայնքի ղեկավարի որոշումներով և սույն կանոնադրությամբ իրեն վերապահված լիազորությունների շրջանակներում ղեկավարում է Կազմակերպության գործունեությունը և կրում պատասխանատվություն՝ ՀՀ օրենսդրության, Հիմնադրի կամ Համայնքի ղեկավարի որոշումների, սույն կանոնադրության և կնքված պայմանագրերի պահանջները չկատարելու կամ ոչ պատշաճ կատարելու համար:

22. Տնօրենի հետ կնքվում է աշխատանքային պայմանագիր, որը Հիմնադրի անունից ստորագրում է Համայնքի ղեկավարը:

23. Կազմակերպության գործադիր մարմնում նշանակված անձը պետք է բավարարի օրենքով նախատեսված պահանջներին:

24. Կազմակերպության տնօրենը չի կարող զբաղեցնել այլ պաշտոն կամ կատարել այլ վճարովի աշխատանք՝ բացի գիտական, մանկավարժական ու ստեղծագործական աշխատանքից։

25. Տնօրենի պաշտոնում նշանակված անձը գույքային պատասխանատվություն է կրում իր մեղքով Կազմակերպությանը պատճառած վնասի համար:

26. Կազմակերպության գործադիր մարմնի պաշտոնում նշանակված անձը պարտավոր է չկատարել Հիմնադրի, Համայնքի ղեկավարի` օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության։

27. Կազմակերպության տնօրենը`

1) առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում գործարքներ,

2) ՀՀ օրենսդրությամբ, Հիմնադրի ու Համայնքի ղեկավարի որոշումներով ու սույն կանոնադրությամբ սահմանված կարգով տնօրինում է Կազմակերպության գույքը, այդ թվում` ֆինանսական միջոցները,

3) տալիս է Կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր,

4) աշխատանքի է նշանակում և աշխատանքից ազատում է Կազմակերպության աշխատողներին, նրանց նկատմամբ կիրառում խրախուսման միջոցներ ու նշանակում կարգապահական տույժեր:

Կազմակերպության կազմում հիմնարկներ, մասնաճյուղեր կամ ներկայացուցչություններ ստեղծվելու դեպքում դրանց ղեկավարներին (տնօրեններին) աշխատանքի է նշանակում և աշխատանքից ազատում է միայն Հրազդան համայնքի ղեկավարի համաձայնությամբ,

5) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը,ապահովում է ներքին աշխատանքային կարգապահական կանոնների , աշխատանքի պահպանության և անվտանգության տեխնիկայի կանոնների պահպանումը:   
6) ապահովում է Կազմակերպության գործունեության մասին համապատասխան հաշվետվությունների կազմումը և դրանք սահմանված կարգով ներկայացնում լիազորված համայնքային մարմին,   
7) բանկերում բացում է հաշվարկային հաշիվներ,

8) իրականացնում է ՀՀ օրենսդրությանը չհակասող այլ լիազորություններ:

9) կազմակերպությունը իրավունք ունի քաղաքացիներին տալու գերեզմանատան վկայական և ունենալու թաղումների, գերեզմանատեղերի գրանցամատյան յուրաքանչյուր գերեզմանատան համար:

**4. ԿԱԶՄԱԿԵՐՊՈՒԹՅԱՆ ԳՈՒՅՔՆ ՈՒ ՖԻՆԱՆՍԱԿԱՆ ՄԻՋՈՑՆԵՐԸ**

28. Կազմակերպության սեփականությունը ձևավորվում է Կազմակերպության հիմնադրման ժամանակ և հետագայում Հիմնադրի կողմից սեփականության իրավունքով նրան հանձվող, ինչպես նաև Կազմակերպության գործունեության ընթացքում արտադրված և ձեռք բերված գույքից:

29. Կազմակերպությունն իրավունք ունի օրենքին, Հիմնադրի որոշումներին և /կամ/ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

30. Կազմակերպության սեփականության պահպանման հոգսը կրում է Կազմակերպությունը:

31. Կազմակերպության սեփականության վրա կարող է բռնագանձում տարածվել միայն դատական կարգով:

32. Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք: Հիմնադիրն իրավունք ունի հետ վերցնել իր կողմից Կազմակերպությանն ամրացված գույքը:

33. Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքներն օտարելու, գրավ դնելու, հանձնելու անհատույց օգտագործման: Կազմակերպությունն իրավունք ունի իրեն ամրացված գույքը համայնքի անունից հանձնել վարձակալության, եթե դա արգելված չէ Հիմնադրի կամ Հրազդան համայնքի ղեկավարի որոշմամբ։ Ամրացված գույքի վարձակալության ժամկետը մեկ տարուց ավելի չի կարող սահմանվել` բացառությամբ Հիմնադրի կողմից սահմանված դեպքերի։ Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են։

34. Հիմնադրի կողմից գույքը Կազմակերպությանն ամրացնելը հիմք չէ այդ գույքի նկատմամբ Հիմնադրի կամ երրորդ անձանց իրավունքները դադարեցնելու կամ փոփոխելու համար:

35. Հիմնադրի կողմից Կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ Կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:

36. Կազմակերպության ֆինանսական միջոցների հիմնական աղբյուր են հանդիսանում ՀՀ պետական և համայնքային բյուջեներից հատկացումները, վճարովի ծառայություններից և սույն կանոնադրությամբ նախատեսված ու ՀՀ օրենսդրությամբ չարգելված այլ գործունեության արդյունքում գոյացած սեփական միջոցները, իրավաբանական և ֆիզիկական անձանց կամավոր ներդրումներն ու հանգանակությունները, տեղական և միջազգային կազմակերպությունների կողմից տրամադրված դրամաշնորհները։ Տարբեր աղբյուրներից մուտք եղած բոլոր միջոցները մտնում են կազմակերպության եկամուտների մեջ և կազմում նրա ֆինանսական միջոցների միասնական ֆոնդը:

37. Հիմնադրի որոշմամբ Կազմակերպությունը կարող է զբաղվել ձեռնարկատիրական գործունեությամբ:

38. Լիցենզավորված գործունեության տեսակներով Կազմակերպությունը կարող է զբաղվել միայն Կազմակերպության ստացած լիցենզիայի, կամ Հիմնադրի համապատասխան որոշման ու հանձնարարականի հիման վրա:

39. Կազմակերպության կողմից իր կարիքների համար գնումները կատարվում են «Գնումների մասին» Հայաստանի Հանրապետության օրենքով սահմանված կարգով:

40. Կազմակերպության կողմից այլ ծառայություններ, աշխատանքներ կարող են մատուցվել կամ ապրանքներ իրացվել միայն «Գնումների մասին» Հայաստանի Հանրապետության օրենքով նախատեսված կարգով:

41. Կազմակերպությունը հարկերը, տուրքերը եւ պարտադիր այլ վճարները վճարում է շահույթ ստանալու նպատակ չհետապնդող կազմակերպությունների համար նախատեսված կարգով ու չափով:

42. Կազմակերպությունը Հիմնադրի կողմից սահմանված կարգով պարտավոր է հրապարակել իր տարեկան ֆինանսական հաշվետվությունը։

43. Կազմակերպության ֆինանսական գործունեության նկատմամբ վերահսկողությունն իրականացնում են Հիմնադիրն ու Համայնքի ղեկավարը։

**5. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

44. Կազմակերպությունը կարող է վերակազմակերպվել կամ լուծարվել Հիմնադրի որոշմամբ, ՀՀ քաղաքացիական օրենսգրքով սահմանված կարգով: Համայնքային Կազմակերպությունը կարող է լուծարվել նաև սնանկության հետևանքով, իսկ օրենքով նախատեսված դեպքերում նաև դատական կարգով։

45. Կազմակերպության լուծարմամբ նրա գործունեությունը դադարում է՝ առանց իրավունքները և պարտականություններն իրավահաջորդության կարգով այլ անձանց անցնելու։